И автосервизи сред потърпевшите от фалита на "Олимпик" - News.bg\nПотърпевшите от фалита на застрахователната компания "Олимпик" са отчаяни от постоянно отлаганите съдебни дела, предаде bTV.\nПрипомняме, стартът на ликвидацията на фалиралата компания и назначаването на ликвидатор вече се отлагаха многократно. За 8 март е насрочено поредното съдебно заседание в Никозия.\nОказва се, че сред потърпевшите от фалита са не само клиенти и пострадали в инциденти с участието на застраховани коли, но и автосервизи, които са ремонтирали коли за застрахователя.\nСамо в Бургас те са общо 11, като един от сервизите очаква да му бъдат върнати близо 15 000 лева, за които има всички необходими документи. Заради забавянето обаче шестимата работници на обекта вече са четирима. Управителят Стоян Георгиев обясни, че все още не са завели дела, тъй като всеки им казвал, че към момента няма как да си получат парите.\nКолкото и да е абсурдно, автосервизите дори са платили данъците за парите, които не е ясно дали изобщо ще им бъдат върнати.\nПрипомняме, над 200 000 българи останаха без задължителната застраховка "Гражданска отговорност" заради фалита на кипърското застрахователно дружество "Олимпик". Те трябваше да сключат нова полица с друго дружество от 18 август. От МВР обявиха, че ще дадат гратисен период на водачите, които са "изгорели" от фалита на дружеството.\nОт Комисията по финансов надзор (КФН) заявиха, че финансовите щети на българските водачи вследствие на фалита на застрахователя са около 9.35 милиона лева.\nНа 12 септември след първото съдебно заседание в Никозия стана ясно, че делото за обявяване в ликвидация на дружество "Олимпик" продължава на 17 октомври. Тогава обаче то отново беше отложено заради оспорване дали временния ликвидатор трябва да отговаря за ликвидацията на дружеството.\nСамо преди дни пък КФН отново остана без председател, след като Карина Караиванова подаде оставка от поста, за да започне работа като български представител в Европейската банка за възстановяване и развитие.\nНачало / Икономика / Финанси / И автосервизи сред потърпевшите от фалита на "Олимпик"


Близо 2000 души се включиха в празничното шествие по повод 24 май в Стара Загора - Регионални новини\nБлизо 2000 ученици и студенти се включиха в празничното шествие по повод 24 май- Ден на българската просвета и култура и на славянската писменост в Стара Загора. Трите лъча се събраха на обновения площад пред Общината, където се проведе церемонията.\nНа тържественото честване присъстваха кметът Живко Тодоров и зам.-кметът Иванка Сотирова, общински съветници, представители на обществени организации. Да споделят празника тук бяха Емил Христов, зам.-председател на Народното събрание и депутати, областният управител Гергана Микова и заместниците й Петя Чакърова, и Димитър Драчев. Просветни и културни дейци, както и много граждани също дойдоха на площада.\nПразничен водосвет-молебен отслужи Старозагорският митрополит Киприан, заедно със свещеници. „ Призивът на Св. Паисий за българщина е всъщност молба да не забравяме вековното дърво на българската святост, чиито корени са засети с безценните трудове на Св.св. Кирил и Методий. Да бъдем истински техни последователи, носещи в сърцата си делото им и пазещи жива душата на прекрасното ни слово! Сега и винаги!, призова в словото си митрополит Киприан.\nИндивидуалната награда „Млада Загора“ за постижения в науката и образованието бе връчена на Силвия Петкова, дванадесетокласничка от ГПЧЕ „Ромен Ролан“, лауреат на Националната олимпиада по френски език, представител на Стара Загора в годишната среща на клуба на Страсбург. Второкласничката Фабияна Костадинова също получи наградата „Млада Загора“ за участие в първенствата на Европейския съюз и златен медал на държавно първенство по шахмат.\nРадио Стара Загора Регионални новини 24 май Стара Загора шествие\nМатериалното и нематериалното наследство в строителството ще обсъждат в Етъра\nМеждународна научна конференция „Материалното и нематериалното наследство в строителството” ще се проведе от 24 октомври в музей „Етър”. Участие в нея вземат 31 специалисти с 26 разработки – архитекти, изкуствоведи, археолози, историци, краеведи,..\nпубликувано на 23.10.19 в 16:00\nБизнесът и местните власти са реализирали проекти за над 190 млн.лв в Стара Загора\n98 европейски проекта са били реализирани за периода от началото на новия програмен период до момента. От тях 81 са изпълнени успешно от бизнеса, а 17 от страна на Община Стара Загора. „До момента общата стойност на европейските средства за..\nпубликувано на 23.10.19 в 15:58


За сръбската кухня си говорим в радиошоуто „Музикално канапе“ | merudia.bg\nЗа сръбската кухня си говорим в радиошоуто „Музикално канапе“\nВкусните дестинации, Сръбска\nМоята приятелка от Радио Шумен – Яна Косева ме покани да си поговорим за сръбските кухня и кулинарни традиции в радиопредаването Музикално канапе. В радиошоуто всяка неделя говорят за различни кулинарни, гурме дестинации или просто за страни, в които човек може да опита нещо интересно. Тази неделя акцентът е върху нашата съседка – Сърбия, сръбската кухня и сръбската музика. Вие обаче, мои мили читатели на кулинарния блог мерудия сте облагодетелствани да чуете интервюто с мен преди ефира. Кликнете върху линка отдолу, ще се отвори прозорец, кликнете върху активния линк там и ще можете да изслушате интервюто.\nАко пък нямате слушалки или предпочитате да го прочетете, ето и цялото интервю:\nВодещ: Уважаеми слушатели, на телефонната линия е Виолета Шейтанова, която макар и в момента да живее в София е част от голямото семейство на радио Шумен. Вероятно и по гласа ще я познаете. Здравей, Вили! Изключително ми е приятно, че прие поканата за интервю и бързам да ти задам първият си въпрос, който е свързан с темата на предаването – Сърбия. Какво те заинтригува в съседката ни и кои места си посещавала там?\nВиолета Шейтанова: Здравей, Яна! Представата ми за Сърбия най-ясно се свързва с град Белград. За да добие човек представа за страната и храната (защото аз пиша кулинарен блог и храната е моята страст) един човек трябва да посети Белград. Още повече, че това е град, в който всеки независимо от възрастта или какъвто и да е признак може да намери нещо за себе си.\nВодещ: Изкушавам се да те предизвикам! Ако трябва да опишеш духа на Балканите и духа на Сърбия, кои са първите думи, които ще използваш. Ти си пътувала доста…\nВ.: На първо място е плескавицата, но също така си представям едни огромни, препълнени маси с едни също препълнени чинии; салатите са с връх. Към всичко се поднася хлеб, назависмо какво се сервира, което е типично бълканското. Не можа да говоря за отношението на сърбите към храната, по-скоро там се набляга на количеството и до известна степен на храната, защото всъщност ние сме облагодетелствани, че живеем на Балкните и все още ядем качествени продукти. Няма ги тези ГМО-та и химиите, които в една американска кухня са незибежни. Това прави рецептите ни и ястията ни много вкусни. В никакъв случай не блестим с някакви изтънчени рецепти, техники или подправки при приготвянето на ястията. По-скоро приготвянето на ястията ни са вкусни, защото все още използваме качествени продукти. Имаме какво още да се учим по отношение на презентирането на храната; начинът, който да я поднесем, да я сервираме… Наскоро отидох на един кулинарен фестивал в Сърбия и в ресторанта ни донесоха 4 различни вилици от 4 различни комплекта. Има още какво да се учат сърбите и ние по отношение на сервиране и поднасяне на храна!\nВодещ: А какво е отношението на сърбите към българските клиенти. Когато един българин седне на една сръбска маса кое е първото, което му прави впечателение освен 4-те различни вилици, То и в България често го срещаме – дори вилицата и ножът да са различни. Когато си гост на тяхната трапеза, кое е нещото, което ти прави най-силно впечатление?\nВ.: Когато седнат сърбин и българин на една трапеза, струва ми се, че първото нещо, за което се заговарят е сливовицата и ракиатя. Почват да правят едни съпоставки, сравнения, за варенето на ракията, за градусите – неща, скоито аз не съм много наясно, но това е първото нещо, за което говорят.\nВодещ: А сръбската ракия по силна ли е? По високи градуси ли има? Пробвала ли си?\nВ.: Пробвала съм, да. Но е относително. Има и по-слаба; и по-силна; така както българската.\nВодещ: Сърбите залагат повече на местните ястия, ти споделя и хляба. Могат ли да впечатлят гостите на страната си със сладко изкушение?\nВ.: Гордостта им е скарата. Така известната сръбска, лесковашка скара. По балкански държат да опиташ от всичко. Ако си опитал една плескавица, те държат да ти дадат да опиташ и другата – по-пикантна. После искат да опиташ и от наденицата, и от агнешкото, от всичко. Не блестят с някакви сладки изкушения. Ти си толкова преял след като опиташ всичко от сръбската им скара, че просто не оставя място за сладко на края.\nИнтервюто завършва с една сръбска рецепта за леща с патладжан и с уговорката, че кулинарните съвети от мерудия.бг тепърва предстоят в ефира на Музикално канапе.\n28/09/2012 /1 Comment/by sheytanova\nЕтикети: музикално канапе, сръбска кухня\nhttp://merudia.bg/wp-content/uploads/2012/09/srabska_kuhnia.jpg 480 640 sheytanova http://merudia.bg/wp-content/uploads/2020/04/Logo.png sheytanova2012-09-28 08:52:312012-10-16 07:06:42За сръбската кухня си говорим в радиошоуто "Музикално канапе"\nЕкскурзия до Пирот за кулинарния фестивал"Peglana kolbasica" каза:\n28/11/2013 в 21:09\n[…] от кулинарния фестивал в […]\nВашият отговор на Екскурзия до Пирот за кулинарния фестивал"Peglana kolbasica" Отказ\nПармиджана с тиквички Марината за пържоли с кафе и фъстъци


Ще познаете истинския мъж по тези качества | Diana.BG\nЩе познаете истинския мъж по тези качества\nКакво отличава мъжеството от хлапашкото поведение?\nТрудно се намират истински мъже. Вече са рядкост, а жените жадуват за тях. Дори вече сме забравили какви са качествата на истинските мъже. Ценностите се размиха, но желанията остават. Нека си припомним качествата на мъжките момчета и признаем, че искаме да има повече такива на света! Един истински мъж няма да се страхува да каже „Обичам те!“ публично\nВярно е, че някои хора просто са срамежливи. Но дори думите да не са най-голямата им сила, чувствата могат да се изразят по всевъзможни начини. Един истински мъж няма да пропусне възможността да ви каже или покаже, че ви обича, независимо колко чифта очи са вперени в него.\nИстинските мъже следват мечтите си\nПсихически недораслите мъже се оставят по течението, разчитат на чужда помощ или на половинките си за всичко в живота и нямаме предвид само финансово.\nЗа разлика от тях истинските мъже следват мечтите си, работят върху осъществяването им и не се страхуват да поемат рискове. Именно тази мъжка черта кара жените да се влюбват още по-силно в истинската решителност и мъжка независимост.\nИстинските мъже не се срамуват да бъдат романтични\nОнези, които мислят, че да проявяваш романтични жестове е лигаво и сладникаво, таят много комплекси в душите си. Мъжът, който е изцяло в мир със себе си няма да се поколебае да направи романтичен жест към половинката си. Романтиката дори подсилва мъжествеността, прави мъжете да изглеждат още по-мъжествени до половинките си.\nИстинските мъже не се срамуват да се врекат в любов\nЩе познаете дали един мъж е истински ценен по намеренията му и способността му да ги доказва пред жената, която обича. Истинските мъже няма да се поколебаят да ви се врекат във вечна любов и вярност, ако ви обичат лудо. Само сополанковицте ги е страх от обвързване.\nИстинският мъж не се срамува да плаче\nМъжките сълзи са трудни, те са тежки, появяват се с много мъка. Те са потискани, прикривани и силни. Но всички хора изпитваме чувства и понякога те не са никак леки. Колкото повече един мъж е в мир със своите човешки емоции, включително и сълзите, толкова по-лесно осъществява емоционална връзка с нежната си половинка.\nИстинските мъже не се плашат да вършат женска работа\nНякои мъже се страхуват да носят нещо розово, да носят чантата на дамата си, за да не ги помислят за различно от „нормалното“ ориентирани. Истинският мъж няма да има проблем да дойде с вас до фризьорския салон или да почака с вас да дойде време за часа ви за маникюр.\nТой се чувства удобно в кожата си и това личи от всяко негово действие.\nИзнамериха генетичен способ за слабеене, без да се налага да правим нищо\nД-р Цветанка Янакиева: Лекарства за отслабване са по-опасни, отколкото тлъстините!


Кралят на спортсменството: Да получиш целувка от Рафа Надал (видео) – TennisKafe\n14:53 - януари 23, 2020, от Димитър Радев\n„Тя е много смело момиче. Беше страховит момент. Преди доста време на Уимбълдън имах пак такъв случай. За щастие, няма наранявания“.\n„За първи път играх тук във вечерната сесия, условията са по-различни, получи се труден мач. Загубих много възможности при точките за пробив. Мисля, че в третия сет играх по-освободено и имах повече чувство в края на мача“, каза Рафа, който продължава срещу сънародника си Пабло Кареньо Буста.\nЕтикети:Australian Open, подавач на топки, рафаел надал, целувка


Essence Hanoi Hotel & Spa - НАЙ-НИСКИ ЦЕНИ от agoda.com\n22 Ta Hien Street, Hoan Kiem District, Стар квартал, Ханой, Виетнам - Покажи на картата\nИмате въпрос относно Essence Hanoi Hotel & Spa?\nИзключителен 9,2 (622 отзива)\nИзключителен 9,1 (650 отзива)\nОтличен 8,7 (1677 отзива)\nВ близост Стар квартал Hoan Kiem District Стар квартал Стар квартал\nEssence Hanoi Hotel & Spa е благоприятно място за почивка и отмора след напрегнат ден, добре разположен в пазаруване, култура, разглеждане на забележителности зона на град Ханой. Само на 0.01 Km от градския център- това стратегическото местоположение на хотела гарантира на гостите си бърз и лесен начин за достигане до интересуващите ги точки на града. С удобното си местоположение хотелът предлага лесен достъп до всички градски забележителности, които задължително трябва да се видят.\nEssence Hanoi Hotel & Spa предлага безупречно обслужване и необходимите удобства, за да удовлетвори гостите си. Най-важните съоръженията на хотела са безплатен WiFi достъп във всички стаи, 24-часова рецепция, 24-часов рум-сервиз, съоръжения за инвалиди, експресно настаняване/напускане.\nНасладете се на висококачествените удобства по време на престоя си тук. В някои стаи са на разположение телевизор с плосък екран, достъп до интернет (безжичен), безжичен интернет достъп (безплатен), стаи за непушачи, климатик, които ще помогнат на гостите да релаксират след дългия ден. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като спа, масаж. Essence Hanoi Hotel & Spa е най-подходящото място за Вас, ако търсите качествен хотел в Ханой.\nAgoda отзиви (622)\nВсички типове туристи (622) Пътуващ по бизнес (53) Двойка (325) Самостоятелно пътуващ (103) Семейство с малки деца (26) Семейство с големи деца (61) Група (54)\nВсички типове туристи (378) Двойка (165) Самостоятелно пътуващ (66) Семейство с малки деца (41) Семейство с големи деца (33) Група (73)


ЕК прогледна: Картофки, кафенце... акриламидът в тях убива! - Последни Новини от DNES.BG\nВредното вещество е установено в тях още преди 15 години\n21 юли 2017 07:07, Златко Желев\nОще по темата: отровапържени картофихраникафеЕврокомисиятаСветовната здравна организациязърнени закускиакриламид\nДо Анонимен 21.\nНа български не се казва содиев нитрат, а натриев нитрат. И от него има и по-страшен химикал - натриевият нитрит. Той образува нитрозамини при готвене или в средата на стомаха. А нитрозамините всички знаем какво правят.\nкомисията няма ли да започне да се занимава с нещо разумно най накрая,\nнапример не да забранява пържените картофи, ами бежанците ??!\nНе е проблема в пържените картофки а в какво и как са били изпържени. За да се повиши производството и печалбата се правят много компромиси с качеството. Изполва се висока температура за да се съкрати времето и това води до оразуването на вредни вещества. Затова е по-добре да отделяме повече време в кухнята и да внимаваме с готовите храни от супера.\nДжихадът не е обявен за вреден....ИНШАЛЛАХ!!!\nНе яжте и не пийте,защото няма нищо на сто процента безвредно..!Другият вариант е да не ви пука!И без това,политиците ни не искат да има пенсионери в държавата!\nЧакайте да дойдат ГМО-тата след СЕТА.\nТогава ще плачете за акриламид. Но пък някъде зад океана ще блаженстват и хич няма да им пука, че са измрели някакви туземци.\nЗа сметка на това ще имате ПРАВО да идете в Канада :)))))))))))))))))))))))))\n.... ама няма да имате пари и здраве :))))))))))))))))))))))))))))))))))))))))))))))\nФритюрник затова не използвам.\nконсуматор преди 3 години\nВсеизвестно е, че всичко в големи количества е вредно.Става въпрос за препичане на продукти , не само картофи и кафе/ ? /, но и на месо,риба ,ядки и др.Тъмнокафявият до черен цвят корица, е вредна и съдържа акриламид.От химията е известно, че амидите са в състава на алкалоидите.Не трябва да ги консумираме често.Които е възможно трябва да се сваряват, а не пекат.\n...какъвто винаги е бил - яжте пресни зеленчуци, не тъпчете полуфабрикати и пържени мазночи и храни и то тялото само ще се справя...\nА те щели да го борят с нови химикали...\nНе казват на хората - хранете се здравословно и яжте пресни зеленчуци и по-малко ***, ами не, компаниите да продължат да си продават чипса, ама вече ще е натъпкан с анти-химакални химикали...да живей вИликия ЕС...\nКо стана ся? Ще борят едното вещество с други вещества и то изкуствено вкарани. Акриламидът се детоксицира от тялото през естествената цитохромна П450 ензимна система. Е къде е тогава проблема? Проблема е в това, че 1. ядат се много *** (чипсове, пържени храни), които претоварват системата. 2. ядат се малко качествени храни, които съдържат веществата нужни за този естествен пречистват процес - основно крициферните зеленчуци и варивата - зеле, броколи, боб, леща. Изводът какъв е?\nАз си взимам кафе мляно за кафемашината - Бианчи силвър (сребро) и 100% робуста съдържа. Знам, че зърната Арабика са по-качествени, но като вкус Робустата повече ми харесва. Пробвала съм и Бианчи - голд - и Арабика, и Робуста съдържа, като даже първото е повече, но не ми харесва. Кафе Давидов съм взимала и то е 100% Арабика, също не ми харесва вкусът. А зърната на Робустата са доста препечени, та не знам...\nДо Maks 25\nЯсно е че всички умираме но също е ясно че едни ще се наслаждаваме на живота а други като теб ще го прекарат в мъчения по болноци......\nкриви са сметките преди 3 години\nна ЕК, преди време казаха, че и кривите краставици не стават за ядене, ама после какво стана - обърка ли се били, та така и с картофите и кафето сега.\nНо ЕК продължава да спи вече почти 30 г. за добавянето на содиев нитрат в шунката, който я прави розова. Веществото е силно токсично и канцерогенно. Но ЕК все още се прави, че не чува за проблема, въпреки че е от десетилетия.\nДа ... живота .\nНикой не се е измъкнал жив от живота, дали ще е малко по-рано или малко по-късно е без значение, затова ще си хапвам пържените картофки и ще пия бира, и до тогава, до когато ми е отредено .\nКолкото повече такива регулации допускаме, толкова по-лошо ще бъде качеството на живота ни.\nВъобще не пише какви са мерките, сигурно ще ограничат температурата на фритюрниците до 110 градуса.\nОт столетия хората знаят да си изтискват сок от лимон над пържолата. Те сега чак открили че с лимонена киселина печените меса не са чак толкова вредни.\nТова,че нещо се яде от хиляди години,не означава,че не е вредно.Въпреки,че имам много по-важни неща на които трябва да се обърне внимание,но няма.А за кривите краставици,те се получават заради лош баланс на влагата в почвата и има по-голяма вероятност да горчат,не че съм фен на тая *** мярка.\nОт картофки и кафе не съм умрял. Най-много ме убиват българските политици, които ни държат в бедност.


НАСА в очакване на историческия полет - Cross.bg\n30 Май 2020 | 09:28\n/КРОСС/ НАСА се готви да изпрати тази вечер двама астронавти в космоса с ракетата Фалкън 9 на Спейс Екс от космическия център Кенеди във Флорида. Полетът е насрочен за 22 часа и 22 минути българско време. Първият старт беше отложен заради лошо време. Това ще е първото изстрелване на американци към Международната космическа станция от 2011 година и мисията се чака с огромен интерес в целия свят. Вижте какво каза директорът на НАСА.\nДжим Брайдънстайн, директор на НАСА: Единодушни сме да няма натиск, ще има изстрелване, когато сме готови. Президентът и вицепрезидентът бяха горди, че екипите на НАСА и Спейс Екс че са взели правилното решение заради правилните причини. Ще го направим в събота, ако трябва - в неделя, без никакъв натиск. Ще го направим, когато сме готови.


Нови АЕЦ растат с бързината на гъби по света - Финансови новини\nНови АЕЦ растат с бързината на гъби по света\n19.06.2017 20.06.2017 0 Коментара АЕЦ, проекти, строителство\nНови атомни електрически централи /АЕЦ/ се строят с невиждани от десетилетия темпове и това доказва, че в момента светът се намира в един от периодите на най-бурно развитие на ядрената енергетика.\nТова стана ясно по време на официалното откриване на IX Международен форум „Атомекспо 2017“ от думите на генералния директор на Световната ядрена асоциация Агнета Ризинх и на генералния директор на „Росатом“ Алексей Лихачов. Строят се голям брой нови реактори – нещо, което не е виждано в такива мащаби от близо 40 години. В същото време технологиите също се развиват с изключително високо темпо. Ядрената енергетика започва да се използва и от държави, в които досега тя е била непозната. А в същото време толкова бурното й развитие има нужда от още по-високо ниво на сигурност и нови технологии, стана ясно още от думите на двамата експерти.\n„През последните години делът на ядрената енергетика в света продължава да нараства. Само през 2016 г. започна изграждането на нови реактори с обща мощност 10 гигавата. Година преди това холожението беше същото. Което, общо, е 2 пъти повече в сравнение с последните 25 години“, каза Ризинг. Тя отбеляза, че нуждата от ток в света продължава да нараства, от което следва, че ядрената енергетика ще продължи да се развива, тъй като без нея няма как да се покрият непрекъснато нарастващите нужди от енергия по света и то задоволяването им да бъде както щадящо природата, така и безопасно. Ризинг от беляза още, че в момента 25% от нуждите от ток на планетата се осигуряват от АЕЦ, а ядрени централи работят в 64 държави. Тя изрази абсолютна сигурност, че и техният брой ще продължава да расте.\nМнението й подкрепи и заместник-генералния директор на Международната агенция за атомна енергия Михаил Чудаков. В речта си той отбеляза, че със започналото изграждане на 20-те нови реактора по света през последните 2 години са достигнати нива, които не са виждани още от началото на 80-те години на миналия век. И допълни, че много от тези нови мощности се строят от „Росатом“, включително и реактори от ново поколение, както и такива, работи с бързи неутрони. Чудаков отбеляза, че към момента в света работят общо 479 ядрени реактора с мощност от 392 гигавата. Той също бе категоричен, че ядрената енергия ще продължи да се развива и делът й да се увеличава. И именно форуми като „Атомекспо“ са мястото, което да срещне специалистите от различни държави, те да обменят опит и разработки, което да доведе до още по-високо ниво на развитие на ядрената енергетика, като паралелно с това тя се превърне в още по-сигурен и надежден източник на ток за нуждите на света.\nМнението му подкрепи и шефът на „Росатом“ Алексей Лихачов. Той подчерта, че „Атомекспо“ вече се е превърнало в основна и традиционна платформа за развитие на атомната енергетика. Което се доказва и от участниците през тазгодишното издание. „Тук са над 6500 делегати, 653 компании, 100 от които със собствени щандове, 33 официални правителствени делегации, 65 държави-участнички, включително 4 за първи път – Судан, Етиопия, Колумбия и Шри Ланка“, отбеляза Лихачов.\n„Безопасността е основен фактор за развитие на ядрената енергетика“, отбеляза пък председателят на Световната асоциация на операторите на атомни централи (WANO) Жак Регалдо. В тази връзка той отбеляза, че именно сигурността е сред основните задачи на ръководената от него организация. И тя напредва с големи крачки в това отношение благодарение на помощта на всичките си членове. „Не трябва обаче да спираме дотук, до нивата, които сме постигнали. Трябва да продължим да увеличаваме стандартите за сигурност. Иновациите тази година са сред актуалните теми на „Атомескпо“, което е и част от философията на WANO за развитие на технологиите в бъдеще и то при още по-високо ниво на сигурност“, подчерта Регалдо.\n← Еврозоната набира скорост въпреки Брекзита\nБлизо 130 млн. лв. са прехвърлени от един пенсионен фонд в друг →


Медия Северозапад - Ивановден е! Вижте какви са традициите на този ден... Ивановден е! Вижте какви са традициите на този ден… – MSNEWS\nИвановден е! Вижте какви са традициите на този ден…\nPosted on януари 7, 2021 Author Калин Иванов Коментарите са изключени за Ивановден е! Вижте какви са традициите на този ден…\nПравославната църква почита на 7 януари свети Йоан Кръстител – последния старозаветен пророк, кръстителя на Исус Христос. Наречен е още предтеча, защото вървял преди Христос и подготвял хората за неговото появяване.\nСпоред евангелския разказ Йоан Кръстител се родил половин година преди Исус. Той бил син на свещеника Закария и праведната Елисавета, които дълги години се молели и надявали на рожба. Йоан водел аскетичен живот и като навършил 30 години, започнал да проповядва и да кръщава. Той възвестявал идването на дългоочаквания Месия и призовавал към покаяние: „Аз ви кръщавам с вода, но иде по-силният от мене, комуто не съм достоен да развържа ремъка на обущата. Той ще ви кръсти с Дух Светий и с огън“ (Евангелие на Лука). Онези, които изповядвали греховете си, св. Йоан кръщавал във водите на река Йордан, за да се пречистят. Той дал светото кръщение и на Исус Христос. Убит е по заповед на управляващия Галилея Ирод Антипа, а според разказа главата му била поднесена на тепсия на танцьорката Саломе.\nПразникът, известен като Ивановден, е един от най-тачените в България, а имената Иван и Иванка са второ място по популярност в страната, съответно при мъжете и при жените. Имен ден днес празнуват над 350 хил. българи, носещи имената Иван, Ивана, Иванка, Ивайло, Иво, Калоян, Йоан, Йоана, Йово, Йова, Жана, Ваньо, Ваня и др.\nСпоред данните на националната статистика Ивановците в страната са 144 024 души, а Иванките – 53 576. Фамилията Иванов също е най-популярната в страната – тя е носена от над 270 хил. мъже и жени.\nТрадиция е да се посетят и имениците, като в някои райони има обичай те да бъдат ритуално къпани в реката. Който не иска да бъде потопен във водата, трябва да се откупи, но въпреки това задължително го напръскват за здраве.\nНародните обичаи на Ивановден са свързани с очистителната сила на осветената предния ден – Богоявление, вода. Периодът на „мръсните“ дни е завършил и всеки обръща поглед напред – към доброто, здравето, берекета и щастливия живот. Самият ден е посветен на младото семейство, което е минало под венчилото през миналата година. Младите отиват в дома на кума, но и те носят дарове, хляб, баница и печена кокошка.\nНа Ивановден празничната трапеза включва варено жито, фасул, ошав, баница, кървавица, печена луканка, свински ребра със зеле.\nTagged ВИДИН, иванов ден, НОВИНИ, честит празник!\nСподели в социалните мрежи:„Повече от една година ние не сме имали нито един концерт, не сме продали нито един билет заради пандемията. Сега имаме нужда от подкрепата на държавата“, каза в „Добро утро, Северозапад“ продуцентът и създател на ансамбъл „БЪЛГАРЕ“ -Христо Димитров. Цяла една година без възможност за сценични изяви, но с изплащане на заплати […]\nСподели в социалните мрежи:РДПБЗН-Видин ще отбележи годишнината с две пожаротехнически демонстрации. Това съобщиха от ОДМВР-Видин. Началото на организираното противопожарно дело във Видин е поставено на 31 март 1878 г. Новосформираният Видински Общински съвет – с Протокол № 1, приема решения, едното от тях гласи: „Да се назначат пожарникари за предпазване на града от пожари”. Традиционната […]\nСподели в социалните мрежи:Полицейските служители откриха и иззеха поредният тютюн без бандерол. 1.530 кг нарязан тютюн без бандерол, пакетиран в девет плика, открили вчера полицейски служители при проверка в района на видинския общински пазар. Нередовната акцизна стока, установена до неизползваема търговска маса, била иззета по надлежния ред. По случая в РУ-Видин е заведена преписка. Източник: […]\nДарителска въртележка е монтирана с благотворителна цел в центъра на Мездра\nСпипаха младеж с 1 грам канабис във Видинско


ГЕРБ и ДПС намалиха двойно заплатата на кмета на Ветово – Труд\nГЕРБ и ДПС намалиха двойно заплатата на кмета на Ветово\n04.12.2015 • 11:13\nГЕРБ и ДПС намалиха заплатата на новия стар кмет с пети мандат на община Ветово – определиха да е минималната по закон от 730 лв. „Това е политически терор, проблемът не е колко пари ще получавам, а има ли общо съгласие как да се управлява и развива общината“, заяви градоначалникът Георги Георгиев /МК „Бъдеще за всички“/. В предишния си мандат той е вземал 1462 лв. на месец.\nКметът Георгиев не пожела да уточни дали ще обжалва решението пред Административиня съд /АС/ в Русе. С решение на местния парламент от 9 ноември т.г. трима кметове на населени места от ДПС в общината ще получават по-високи заплати от ветовския градоначалник. Новият стар кмет на град Глоджево Илхан Абтиходжев ще взема 1650 лв. месечно при 716 лв. в предишния му мандат. Толкова ще слага в джоба си и преизбраният кмет на село Смирненски Салих Салиев, който досега е вземал 627 лв.\nКметът на село Кривня Реджеб Аков ще се разписва срещу 1400 лв. при 607 лв. в предишния му мандат. Новата стара кметица на град Сеново Инна Георгиева /БСП/ пък ще разчита на 390 лв., докато преди е получавала 627 лв. Виолета Неделчева /МК „Бъдеще за всички“/ на село Писанец ще взема 380 лв. при полагаеми до 1300 лв. Като кметски наместник досега тя е вземала 420 лв.\nНовите заплати са предложени без мотиви от общинския съветник и неуспял кандидаткмет на ГЕРБ в местните избори Димитър Денев /ГЕРБ/. „Предложението граничи с подигравка с тези хора, които работят по тези населени места“, заяви – общинският съветник от МК „Бъдеще за всички“ Паско Христов.\nСпоред председателя на местния парламент д-р Мехмед Мехмед /ДПС/ „предложението в рамките на нормативната уредба“ и Общинският съвет решава „дали или не е целесъобразно, законосъобразно и кой кого унижава“. Решението е гласувано с 10 гласа „за“, 4 – „против“ и 1 въздържал се.\nЗаради политически дрязги и междуличностни отношения в предишния мандат Общинският съвет две поредни години отказваше да гласува бюджета на Ветово.\nНа балотажа кметът Георги Георгиев победи с 50,11% /3233 гласа/ Мехмед Мехмед, за когто гласуваха 49,89% /3219 гласа/. Димитър Денев отпадна още на първия тур със събраните 12,21%. АС в Русе отхвърли жалбата на Мехмед и потвърди резултатите от местните избори в община Ветово.\nВ новия 17-членен Общински съвет ДПС има 7 съветници, МК „Бъдеще за всички“ – 6, ГЕРБ – 3, МК „БСП и АБВ“ – 1.


Конкурсен проект за участие в международния архитектурен конкурс Living Box - Prefabricated Living Unit (Кутия за живеене - Сглобяема жилищна единица)\nПодвижна къща Автор / Източник: арх. Климент Иванов\nПРоект: Климент Иванов Архитекти\nНа всеки човек понякога му се налага да се премести да живее на друго място. Някои хора се преместват в съседния град, някой в чужбина, а някой от другата страна на земното кълбо. Обикновено, за да се пре¬борим с носталгията, взимаме с нас някой любим предмет - будилника, с който се будим всяка сут¬рин, ня¬коя снимка или статуетка. Взимаме си предмет, който да ни напомня за това, което оставяме. Затова и винаги сме завиждали на охлюва - малкото животинче от приказките, което си носи къщичката на гръба. Къщата на охлюва наричаме “черупка”, а своята “дом”.\nА можем ли и ние да си вземем къщата с нас? Тази възможност се разглежда в представения проект.\nЦелта е да се проектира неголяма еднофамилна къща, която да може да се транспортира с камион или хеликоптер. Тя трябва да се изгради от няколко еднакви по форма и размер модули, които да отговарят на европейските стандарти за пренос на товари. Това би позволило изграж¬дането на голям брой от тези къщи. Процесът на избор и закупуване на такава къща би бил подобен на този на закупуване на автомобил - клиентът избира модела, цвета, интериора и аксесоарите по каталог, изпраща поръчката и чака къщата да му бъде доставена.\nКъщата е предвидена за обитаване от един обитател или от семейство без деца. Тя е от типа „къща с ед¬на спалня”. Състои се от просторна дневна с кухня и трапезария, спалня, баня и дрешник. Предвидена е възможност за изграждане на голяма луксозна баня за сметка на намаляването на дрешника. Помеще¬ни¬я¬та се отварят навън чрез големи плъзгащи ce витрини, които заемат цялата стена. Сградата е повдигната на 60 см от терена - това осигурява по-добра гледка и я предпазва от влиянието на природните елементи. Гледана отстрани, къщата изглежда сякаш „плува” над земята.\nЗа външното оформление са подбрани наситени, ярки цветове. Те, както и нестандартната форма, гаранти¬рат, че сградата не може да бъде подмината незабелязана. За интериора са подбрани меки цветове в комбинация с естествен фурнир. Видимите метални части са от матирана неръждаема стомана. Нарочно са търсени детайли от корабостоенето и яхтите, които да допълват идеята за мобилност.\nКъщата се състои от главни и второстепенни елементи (модули), изработени в заводски условия в почти завършен вид. Модулите се транспортират до обекта и се сглобяват с помощта на мобилен кран. По-късно къщата може да се разглоби и премести на друго място, където да се сглоби отново.\nМодулите представляват “черупки”, които оформят едновременно стените, пода и тавана. Всяка “черупка” е със самостоятелна носеща стоманена конструкция и в нея има заложени отвори за захващане на куките на крана като при товарните контейнери. Свързват се помежду им с разглобяеми болтови връзки. Всеки модул пристига с фабрично монтирана дограма (врати, прозорци, остъкляване), баня (тоалетна, мивки, вани, душове), кухня и неподвижно обзавеждане. Предварително монтирани са и всички инсталации - водопровод, канал, газ, електрически кабели, телевизия, интернет, телефон, охрана и пожароизвестяване. Изделията се доставят боядисани в избраните от клиента цвят и шарка отвън и с положени покрития по стените и подовете отвътре. Покритията по стените и подовете на баните също са положени предварително. Конструкцията представлява 20 сантиметров сандвич-панел, изработен от алуминиева ламарина или стъклопласти с топлоизолация по средата.\nВторостепенните елементи са подпорите (краката), които носят къщата и стълбите. Всяка от “черупките” се носи от четири подпори, които се монтират на предварително поставени фундаменти. Стълбата е разположена пред входната врата, като е възможно да се поставят и други стълби за излизане директно от дневната и спалнята. Всичките второстепенни елементи са изработени от матирана неръждаема стомана.\nА що се отнася до охлюва, нашият малък приятел - е, вече не му завиждаме толкова много!


Щерката на Асен Блатечки чукна 18 с шумно парти - Разкрития.ком\nНачало Разкрития Щерката на Асен Блатечки чукна 18 с шумно парти\nЩерката на Асен Блатечки чукна 18 с шумно парти\nЩерката на Асен Блатечки навърши пълнолетие\nНаследницата на Асен Блатечки навърши 18 години. Младата дама не обича да е център на вниманието и да попада под светлините на прожекторите, но за рождения си ден направи изключение. Катерина Блатечка спретна шумно парти, на което поля повода с най-добрите си приятели, научи „България днес“.\nЩерката на известния актьор избра актуален столичен клуб, където до зори се весели под ритмите на най-големите чалга хитове. Партито на Катерина съвпадна със специална програма в клуба, в която полуголи танцьори и танцьорки нажежиха допълнително градуса на настроението.\nКомнанията на Блатечка поля обилно повода с бутилки марков алкохол. За личния си празник младата дама без заложила на рокля с ресни в златист цвят, опушен грим и прическа с букли, пише Хот арена, позовавайки се на „България днес“.\nАко се вярва на слуховете, наследницата на Блатечки е заровила томахавката с настоящата му любима. Публична тайна е, че актьорът се събра отново с Диляна Попова. Двамата вече не крият връзката си и открито демонстрират близостта си.\nКатерина най-после намери сили да прости на баща си и дори прие малкия си брат Борил. Преди месеци папараци засякоха семейството на шопинг в магазин за играчки. Тийнейджърката Катя дори избирала подарък за по-малкия си брат.\nАсен Блатечки си търси нова работа заради пандемията (Вижте повече) 21 април 2020\nДиляна Попова и Блатечки ударно обзавеждат новото жилище (Снимки) 16 април 2020\nБомба: Ваня Джаферович заби млада и красива колежка! (още подробности) 7 април 2020


Удължава се срокът за набиране на преброители - Новини от Севлиево - вестник Росица\nКъм настоящия момент общо за страната са набрани 53.3% от предварително планирания брой преброители и 61.7% от контрольорите, като ситуацията е различна в различните общини. В 103 общини кандидатите са повече от 85%, като има и такива, в които те са повече от необходимия брой. В 20 общини и райони в най-големите градове заявилите интерес са под 20%. Както и досега, кандидатите трябва да подадат заявление по образец в общината, в която предпочитат да бъдат наети. Документите за кандидатстване ще могат да се изтеглят от сайта на Преброяване 2021 и в сайтовете на общините.\nПри Преброяване 2021 населените места на територията на страната ще бъдат разделени на преброителни участъци, като всеки ще съдържа приблизително 100-120 жилища и 250-300 лица в зависимост от големината и характеристиките на населеното място. Всеки преброител ще може да преброи по един, два или повече участъка в зависимост от преброените онлайн лица.\nВ периода 1-15 февруари 2021 г. един преброител би могъл да изработи средно около 400 лв. за един преброителен участък при 50% електронно преброени, но има възможност да поеме преброяването на два или три участъка, като в този случай неговото заплащане може да достигне 1 000 лв. и повече.\nНай-подходящи за преброители са комуникативни хора, които имат поне средно образование, занятие в икономическата и финансовата сфера, с технически познания и практикуващи социални дейности, държавни служители, както и студенти. Те ще имат право да посещават домакинствата в техния преброителен участък от 8:00 ч. сутрин до 20:00 ч. вечер, включително събота и неделя. Преброителите ще се легитимират със служебна карта, издадена от НСИ, като преди това ще преминат специално обучение и ще подпишат декларация за опазване на статистическата тайна на получената информация.\nУсловна присъда за мъж, причинил смърт в катастрофа


"ЛАМЯ" ЕООД - Page 2 - ShadowDance\nRe: "ЛАМЯ" ЕООД\nPost by Killua » Tue Nov 29, 2016 10:27 am\nБлагодаря за снимките! Мисля, че почти се видях на една Много народ, много нещо!\nА пък в шадоуданс Аравала написа ревю!\nТя вече чака продължението, а аз още не съм почнала книгата, уви, и съм на средата на три други... Но скоро!\nPost by Super M » Tue Nov 29, 2016 5:15 pm\nРевюто е много хубаво и съвсем балансирано. Предлагам всякакъв снимков и арт материал, ако искате да обогатявате.\nЕдинствено се изненадах от автора, защото очаквах ти, Ян или Моридин да напишете нещо. Но това означава, че сме попаднали в полезрението на по-широка част от екипа.\nВсъщност една малка забележка: коректното заглавие (нещо, което и издателите понякога забравят) е "ЛАМЯ ЕООД" с главни букви, защото иде реч за абревиатура.\nСамата тема може би е за раздел "Книги", така че се извинявам, задето съм я стартирал тук, но наистина към онзи момент ставаше дума за самодейност.\nАко има възможност, може би е добре да се шифт-не в правилния раздел.\nПоздрави на Аравала и всички, които бяха с мен в този толкова важен момент! Благодаря!\nPost by Moridin » Tue Nov 29, 2016 5:55 pm\nКоригирахме заглавието, местя темата И още веднъж поздрави!\nИначе аз за съжаление книги чета безкрайно бавно... тоя живот\nДаже ти се учудвам как имаш време и тук да четеш и пишеш\nНо ще я прочета когато му дойде времето!\nPost by Super M » Tue Nov 29, 2016 6:34 pm\nМисля, че просто не спя...\nИ личният ми живот е сходен с този на Миро - през него минават доста прекрасни момичета, но не се задържат дълго. Явно пестя време от сериозен гаджалък - предполагам и оттам идеалистичната представа за любовта\nАз чета Shadowdance от много много години\nPost by Super M » Sat Jan 07, 2017 2:58 pm\nТъй като поддържам активна връзка с всички читатели, има някои страшни бисери. Ето последният най-любим:\nИсках да ви кажа, че почти прочетох ЛАМЯ-та, но още преди да съм стигнал края съм напълно убеден, че трябва да напишете и някой еротичен роман\nВъзхитен съм от детайлното описание на картините и как те грабва и те отнася там\nПредставих си колко добре бихте описали еротичните сцени в някоя друга разошна приказка\nВъв втората книга има малко еротика ако редакторката не я затрие\nАко я затрие – намери си по-еротично ориентирана редакторка\nИначе си на прав път\nТретата книга трябва да е чиста еротика от първото изречение като в най-добрите филми за възрастни \nабе ти да не си чел нещо друго\nPost by Super M » Fri Mar 17, 2017 7:40 pm\nМежду другото - книгата е на финал за "Любима книга", издадена в България през 2016-а година. Смея да твърдя, че част от признанието идва вследствие на позитивното ревю в ShadowDance. Ако някой желае да ни подкрепи, може да го стори на този адрес до края на седмицата:\nЛюбима книга на България\nPost by Ordo Malleus » Tue Mar 21, 2017 4:58 pm\nSuper M wrote: Между другото - книгата е на финал за "Любима книга", издадена в България през 2016-а година. Смея да твърдя, че част от признанието идва вследствие на позитивното ревю в ShadowDance. Ако някой желае да ни подкрепи, може да го стори на този адрес до края на седмицата:\nВиждам, че ЛАМЯ-та се е справила много силно, особено в нейния си раздел - Фантастика. Честито!\nPost by Super M » Tue Mar 21, 2017 9:43 pm\nНе - ЛАМЯ-та беше първа на финала и тихомълком дисквалифицирана. Подробности съм дал във facebook профила си. Чувствай се поканен, ако ти е интересно. Ще се радвам да се запознаем.\nPost by Super M » Wed Apr 19, 2017 2:59 pm\nОще не сме се отказали. Надявам се да се видим на следващото представяне в средата на май :-*\nБлагодаря ви, Shadowdance!\nPost by Super M » Tue May 23, 2017 1:01 pm\nМалко снимки и кратко видео от началото на представянето. Надявам се, че ги отваряте без проблем. Благодаря на всички присъствали и най-вече на групичката от екипа на ShadowDance. Направихме жестоко парти\nPost by coldie » Wed May 24, 2017 10:56 am\nУспех. Но ми е малко сладникаво. Заберави някои клишета и може да се получи добре.\nPost by Super M » Tue Jun 13, 2017 1:12 am\nТелевизионен репортаж и малко снимки от представянето ни в Пловдив.\nPost by Super M » Mon Oct 30, 2017 5:37 pm\nЗа всеки, на когото му е интересно, може да ме видите в предаването на Юрий Дачев „Рецепта за култура“ по БНТ 2 - Линк към предаването. Ние сме в началото.\nКакво е усещането да си Писател назаем? Какво е интересно за младите хора днес и как да изградим мост към тях? Нима умението свободно да изразяваме себе си, споделяйки вълнуващи истории, може да ни превърне в бизнес лидери? Защо и как ЛАМЯ-та на Марин полетя над цяла България?\nPost by Super M » Thu Mar 28, 2019 6:51 pm\nЗа всички заинтересувани, пускаме третата ЛАМЯ на 15 май с представяне в бар "Гарвана и Гюлето" от 19:00 ч.\nПоздрави и заповядайте!\nПо-нататък ще пусна и събитие...